Document ID: 32011D0332

ΑΠΌΦΑΣΗ 2011/332/ΚΕΠΠΑ ΤΟΥ ΣΥΜΒΟΥΛΊΟΥ
της 7ης Ιουνίου 2011
για την τροποποίηση της απόφασης 2011/137/ΚΕΠΠΑ σχετικά με περιοριστικά μέτρα λόγω της κατάστασης στη Λιβύη
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 29,
Εκτιμώντας τα ακόλουθα:
(1)
Στις 28 Φεβρουαρίου 2011 το Συμβούλιο εξέδωσε την απόφαση 2011/137/ΚΕΠΠΑ σχετικά με περιοριστικά μέτρα λόγω της κατάστασης στη Λιβύη (1).
(2)
Η απόφαση 2011/137/ΚΕΠΠΑ χρειάζεται τροποποίηση για να ληφθούν υπόψιν ειδικές ρυθμίσεις σχετικές με περιοριστικά μέτρα εφαρμοστέα στις λιμενικές αρχές.
(3)
Λόγω της σοβαρότητας της κατάστασης στη Λιβύη, επιπλέον οντότητες πρέπει να συμπεριληφθούν στον κατάλογο των προσώπων και οντοτήτων που αποτελούν αντικείμενο περιοριστικών μέτρων, ως έχει στο παράρτημα IV της απόφασης 2011/137/ΚΕΠΠΑ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 6 της απόφασης 2011/137/ΚΕΠΠΑ προστίθεται η ακόλουθη παράγραφος:
«2α Η απαγόρευση να τίθενται στη διάθεση των προσώπων ή οντοτήτων που αναφέρονται στην παράγραφο 1 στοιχείο β) κεφάλαια, χρηματικά περιουσιακά στοιχεία ή οικονομικοί πόροι, όσον αφορά τις λιμενικές αρχές, δεν εμποδίζει την εκτέλεση, μέχρι τις 15 Ιουλίου 2011, συμβάσεων που έχουν συναφθεί πριν από την ημερομηνία έναρξης ισχύος της παρούσας απόφασης, εξαιρουμένων των συμβάσεων που αφορούν πετρέλαιο, φυσικό αέριο και διυλισμένα προϊόντα.».
Άρθρο 2
Οι οντότητες που αναφέρονται στο παράρτημα της παρούσας απόφασης προστίθεται στον κατάλογο του παραρτήματος IV της απόφασης 2011/137/ΚΕΠΠΑ.
Άρθρο 3
Η παρούσα απόφαση αρχίζει να ισχύει την ημερομηνία της έκδοσής της.
Βρυξέλλες, 7 Ιουνίου 2011.

Labels: 11
5
3
6
18